*5.pielikums*

Zemgales industriālā parka teritorijas

zemes vienības Slokas ielā 7, Jelgavā, daļas un

zemes vienības Slokas ielā 11, Jelgavā

apbūves tiesības izsoles noteikumiem

***PROJEKTS***

**LĪGUMA**

**PAR APBŪVES TIESĪBAS PIEŠĶIRŠANU**

**ZEMGALES INDUSTRIĀLĀ PARKA TERITORIJAS ZEMES VIENĪBAS SLOKAS IELĀ 7, JELGAVĀ, DAĻAI UN**

**ZEMES VIENĪBAS SLOKAS IELĀ 11, JELGAVĀ**

Jelgavā 2024. gada \_\_\_\_\_\_\_\_\_\_

**Jelgavas valstspilsētas pašvaldība,** reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese: Lielā iela 11, Jelgava, LV-3001, personā (turpmāk – Īpašnieks), kuras vārdā, saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (turpmāk – Apbūves tiesīgais), no otras puses, katrs atsevišķi un kopā turpmāk saukti Puse un Puses,

saskaņā ar izsoles “Zemgales industriālā parka teritorijas Zemesgabala Slokas ielā 7, Jelgavā daļas un zemesgabala Slokas ielā 11, Jelgavā apbūves tiesības izsole” (turpmāk – Izsole) rezultātiem, noslēdz šādu līgumu (turpmāk – Līgums):

1. **Līguma priekšmets** 
   1. Īpašnieks piešķir Apbūves tiesīgajam tiesību ražošanas ēku būvniecībai un teritorijas labiekārtošanai (turpmāk – Objekts) uz zemes vienības ar kadastra numuru 09000230024 Slokas ielā 7, Jelgavā daļas ar kopējo platību 168000 m2 (16,8 ha) un uz zemes vienības 09000230015 Slokas ielā 11, Jelgavā ar kopējo platību 23261 m2 (2,3261 ha).
   2. Līguma 1.1. punktā minēto abu zemes vienību kopējā platība aptuveni 191261 m2 (turpmāk abas zemes vienības kopā – IZSOLES OBJEKTS), saskaņā ar IZSOLES OBJEKTA skici (1.pielikums), Izsoles nosacījumiem un Izsoles rezultātiem (turpmāk viss kopā – Apbūves tiesība).
   3. Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), IZSOLES OBJEKTA atļautā izmantošana ir rūpnieciskā apbūves teritorija.
   4. Zemes vienības Slokas ielā 7, Jelgavā īpašnieks Zemgales rajona tiesas Jelgavas pilsētas zemesgrāmatas nodalījumā Nr. 100000129549 ir Jelgavas valstspilsētas pašvaldība.
   5. Zemes vienības Slokas ielā 11, Jelgavā īpašnieks Zemgales rajona tiesas Jelgavas pilsētas zemesgrāmatas nodalījumā Nr. 100000675896 ir Jelgavas valstspilsētas pašvaldība.
   6. IZSOLES OBJEKTA robežas Apbūves tiesīgajam saskaņā ar zemes robežu plānu un skici dabā ir ierādītas un IZSOLES OBJEKTA stāvoklis ir zināms.
   7. Par IZSOLES OBJEKTA nodošanu Apbūves tiesīgajam lietošanā un apsaimniekošanā tiek sastādīts un abpusēji parakstīts IZSOLES OBJEKTA pieņemšanas – nodošanas akts 3 (trīs) eksemplāros. Pēc abpusējas parakstīšanas minētais akts tiek pievienots Līgumam kā pielikums un kļūst par Līguma neatņemamu sastāvdaļu.
   8. Lai nodrošinātu ārējo normatīvo aktu nosacījumu Zemgales industriālā parka izveidei, Apbūves tiesīgajam ir pienākums IZSOLES OBJEKTA teritorijā:
      1. sasniegt vismaz 1 000 000 *euro* (viens miljons *euro*, 00 centi) eksporta apjomu triju gadu periodā pēc komersanta veiktās infrastruktūras izbūves un nodošanas ekspluatācijā;
      2. veikt investīcijas pētniecībā un attīstībā ne mazāk kā 50 000 *euro* (piecdesmit tūkstoši *euro*, 00 centi) apmērā triju gadu periodā pēc komersanta veiktās infrastruktūras izbūves un nodošanas ekspluatācijā;
      3. līdz 2026. gada 31. jūlijam izveidot ne mazāk kā 82 (astoņdesmit divas) jaunas darba vietas ar vidējo darba algu, kas pārsniedz vidējo darba samaksu attiecīgajā tautsaimniecības nozarē Zemgales plānošanas reģionā;
      4. līdz 2028. gada 31. decembrim veikt nefinanšu investīcijas pašu nemateriālajos ieguldījumos un pamatlīdzekļos vismaz 21 400 000 *euro* (divdesmit viens miljons četri simti tūkstoši *euro*, 00 centi) apmērā.
2. **Līguma termiņš**
   1. Līgums stājas spēkā ar tā abpusējas parakstīšanas dienu.
   2. Apbūves tiesība tiek piešķirta uz 30 (trīsdesmit) gadiem no Līguma noslēgšanas dienas.
   3. Gadījumā, ja pēc Līguma noslēgšanas stājas spēkā ārējie normatīvie akti, kas pieļauj garāku apbūves tiesību līguma termiņu, nekā noteikts Līguma 2.2. apakšpunktā, tad Apbūves tiesīgajam rakstveidā ir tiesības lūgt Jelgavas valstspilsētas pašvaldībai domei izskatīt jautājumu par apbūves tiesību līguma termiņa pagarināšanu, izpildot attiecīgajos normatīvajos aktos, Izsoles noteikumos un Līgumā noteiktās prasības.
3. **Norēķinu kārtība**
   1. Saskaņā ar Izsoles rezultātiem, tiek noteikta apbūves tiesības maksa \_\_\_\_\_\_\_\_ bez pievienotās vērtības nodokļa (turpmāk – Apbūves tiesības maksa), pievienotās vērtības nodoklis \_\_\_\_\_\_\_\_\_\_, kopā ar pievienotās vērtības nodokli \_\_\_\_\_\_\_\_\_\_ gadā.
   2. Apbūves tiesības maksa tiek palielināta, piemērojot koeficientu 1,5 (viens komats pieci), uz laiku līdz šajā punktā norādīto apstākļu novēršanai, ja:
      1. uzceltais Objekts divu mēnešu laikā pēc nodošanas ekspluatācijā nav ierakstīts zemesgrāmatā;
      2. Apbūves tiesīgais uz IZSOLES OBJEKTA ir veicis patvaļīgu būvniecību;
      3. Ja Līguma 1.8. apakšpunktā noteiktajos termiņos nav sasniegts kāds no Līguma 1.8.apakšpunktā noteiktajiem rādītājiem.
   3. Saskaņā ar spēkā esošajiem normatīvajiem aktiem, papildus IZSOLES OBJEKTA Apbūves tiesības maksai Apbūves tiesīgais maksā nekustamā īpašuma nodokli par IZSOLES OBJEKTU (turpmāk – Nodoklis).
   4. Apbūves tiesības maksu un Nodokli Apbūves tiesīgais maksā reizi ceturksnī saskaņā ar Īpašnieka nosūtīto rēķinu, sākot ar Līguma noslēgšanas dienu.
   5. Apbūves tiesības maksu un Nodokli Apbūves tiesīgais maksā līdz dienai, kad tas IZSOLES OBJEKTU nodod Īpašniekam, kas tiek konstatēts ar abpusēji parakstītu IZSOLES OBJEKTA pieņemšanas – nodošanas aktu.
   6. Par samaksas datumu uzskatāma diena, kad Apbūves tiesīgais pārskaitījis Apbūves tiesības maksu un Nodokli uz Īpašnieka nosūtītajā rēķinā norādīto norēķinu kontu kredītiestādē.
   7. Ja tiek nokavēts noteiktā Apbūves tiesības maksas maksājuma termiņš, Apbūves tiesīgais maksā Īpašniekam līgumsodu 0,1 % (viena desmitā daļa procenta) apmērā no termiņā nesamaksātās summas par katru nokavēto maksājuma dienu, bet ne vairāk kā 10% (desmit procenti) no Apbūves tiesības maksas gadā.
   8. Līgumsoda samaksa neatbrīvo Apbūves tiesīgo no Apbūves tiesības maksas.
   9. Īpašnieks reizi 6 (sešos) gados pārskata apbūves tiesības maksu atbilstoši sertificēta nekustamā īpašuma vērtētāja noteiktajam vērtējumam. Gadījumā, ja aktuālā sertificētā vērtētāja noteiktā apbūves tiesības maksa ir lielāka par nosolīto, līgumā par apbūves tiesības piešķiršanu tiek veikti grozījumi, palielinot apbūves tiesības maksu. Gadījumā, ja aktuālā apbūves tiesības maksa ir mazāka vai vienāda ar Līgumā noteikto, apbūves tiesības maksa netiek mainīta.
4. **Apbūves tiesīgā pienākumi un tiesības**
   1. Apbūves tiesīgā pienākumi:
      1. Objekta projektēšana jāpabeidz ne vēlāk kā 12 (divpadsmit) mēnešu laikā pēc līguma par apbūves tiesību noslēgšanas dienas, ko apliecina Būvniecības informācijas sistēmā veikta atzīme par projektēšanas nosacījumu izpildi;
      2. Objekts jānodod ekspluatācijā ne vēlāk kā 24 (divdesmit četru) mēnešu laikā pēc līguma par apbūves tiesību noslēgšanas dienas;
      3. Objekta būvniecībā un ekspluatācijā nodrošināt principa “Nenodarīt būtisku kaitējumu” un prasību par atbilstību attiecīgajiem ES un nacionālajiem normatīvajiem aktiem vides jomā ievērošanu.
      4. rūpēties par apbūvei nodoto IZSOLES OBJEKTU kā krietnam un rūpīgam saimniekam un atbildēt kā īpašniekam pret visām trešajām personām;
      5. nest visas uz apbūvei nodoto IZSOLES OBJEKTU un uz Apbūves tiesību gulošās nastas, apgrūtinājumus un tā uzturēšanai vajadzīgos izdevumus;
      6. lietot IZSOLES OBJEKTU tikai Apbūves tiesības izlietošanai, tas ir, būvēt un lietot Objektu saskaņā ar Izsoles nosacījumiem, Līguma nosacījumiem un normatīvo aktu prasībām;
      7. samaksāt Apbūves tiesības maksu Līgumā noteiktajos termiņos un apmērā;
      8. ierakstīt ar Līgumu piešķirto Apbūves tiesību zemesgrāmatā saskaņā ar Līguma 8.2.punktā doto pilnvarojumu;
      9. Apbūves tiesību drīkst atsavināt, kā arī apgrūtināt ar lietu tiesībām, tikai ar Jelgavas valstspilsētas pašvaldības domes rakstisku piekrišanu;
      10. divu mēnešu laikā pēc Objekta nodošanas ekspluatācijā ierakstīt to zemesgrāmatā;
      11. ja saņemta Īpašnieka informācija/brīdinājums par izdarītajiem pārkāpumiem, novērst pārkāpumus Īpašnieka norādītajā termiņā;
      12. atlīdzināt Īpašniekam visus zaudējumus, kādi tam radušies sakarā ar Līguma neievērošanu no Apbūves tiesīgā puses;
      13. ja Līgums tiek izbeigts Apbūves tiesīgā vainas dēļ, tas atlīdzina Īpašniekam zaudējumus, kas radušies Apbūves tiesīgā vainas dēļ;
      14. pēc apbūves tiesību termiņa beigām atbrīvot zemesgabalu no nedzīvojamām ēkām, inženierbūvēm, iekārtām un nodot Īpašniekam zemesgabalu tādā stāvoklī, kas nav sliktāks, kā Līguma slēgšanas brīdī, ja ar Īpašnieku ne vēlāk kā 6 (sešus) mēnešus pirms apbūves tiesību termiņa beigām nav panākta rakstveida vienošanās par citu risinājumu.
   2. Apbūves tiesīgā tiesības:
      1. saskaņā ar būvnormatīviem būvēt un lietot Objektu atbilstoši Līguma nosacījumiem;
      2. netraucēti izmantot IZSOLES OBJEKTU atbilstoši Līguma nosacījumiem;
      3. lūgt Pašvaldības domei rakstisku piekrišanu šī Līguma 4.1.1. un 4.1.2. apakšpunktā minētā termiņa pagarinājumu uz termiņu, kas kopumā nepārsniedz 12 (divpadsmit) mēnešus, gadījumā, ja tas saistīts ar ārējiem, no Apbūves tiesīgā gribas un rīcības neatkarīgiem iemesliem, par termiņa pagarinājuma nepieciešamību informējot Pašvaldību.
5. **Īpašnieka pienākumi un tiesības**
   1. Īpašnieka pienākumi:
      1. atļaut Apbūves tiesīgajam lietot apbūvei nodoto IZSOLES OBJEKTU, ciktāl tas nepieciešams Apbūves tiesības izlietošanai;
      2. netraucēt Apbūves tiesīgā darbību IZSOLES OBJEKTĀ, ja tā atbilst Līgumā paredzētajiem nosacījumiem;
      3. informēt un rakstiski brīdināt Apbūves tiesīgo par konstatētajiem Līguma nosacījumu pārkāpumiem, norādot termiņu pārkāpumu novēršanai;
      4. pēc Apbūves tiesības termiņa beigām ar IZSOLES OBJEKTU pieņemšanas – nodošanas aktu pieņemt no Apbūves tiesīgā IZSOLES OBJEKTU.
      5. Apbūves tiesīgais iesniedz nosacījumu izpildi apliecinošus dokumentus un Īpašnieks 30 (trīsdesmit) dienu laikā šo nosacījumu izpildi sniedz apstiprinājumu vai rakstiski noraida. Būvniecības izpildi apliecina Objekta nodošana ekspluatācijā.
      6. līdz 2025. gada 1.jūlijam reģistrē Zemesgrāmatā IZSOLES OBJEKTU kā atsevišķu nekustamo īpašumu;
      7. līdz 2025.gada 31.decembrim veikt Zemgales industriālā parka teritorijas sasniedzamības nodrošināšanai nepieciešamo ielu: Meiju ceļš posmā no Satiksmes ielas līdz 1.līnijai, Atmodas iela posmā no Dobeles šosejas līdz Lapskalna ielai, Lapskalna iela posmā no Zvejnieku ielas līdz Slokas ielai, Slokas iela posmā no Meiju ceļa līdz Lapskalna ielai, un inženiertehnisko pieslēgumu (ūdensapgāde un kanalizācija, lietusūdens kanalizācija, apgaismojums) infrastruktūras izbūvi;
      8. līdz 2025. gada 31.decembrim veikt elektrības pieslēguma ar jaudu 6 MW izbūvi līdz Zemgales industriālā parka robežai, saskaņā ar Zemgales industriālā parka teritorijas elektrības pieslēguma shēmu (2.pielikums).
   2. Īpašnieka tiesības:

5.2.1 veikt kontroli par to, vai IZSOLES OBJEKTS tiek izmantots atbilstoši Līguma nosacījumiem;

5.2.2 prasīt Apbūves tiesīgajam nekavējoties novērst konstatētos Līguma nosacījumu pārkāpumus, kas radušies Apbūves tiesīgā darbības vai bezdarbības dēļ un prasīt atlīdzināt pārkāpumu rezultātā radušos zaudējumus;

5.2.3 prasīt Apbūves tiesības izbeigšanu, ja:

5.2.3.1. Apbūves tiesīgais pēc Īpašnieka pieprasījuma nav pārtraucis un novērsis darbības, kas pasliktina apbūvei nodotā IZSOLES OBJEKTU stāvokli;

5.2.3.2. Apbūves tiesīgais pēc Īpašnieka pieprasījuma nav pārtraucis un novērsis citus konstatētos Līguma nosacījumu pārkāpumus;

5.2.3.3. Apbūves tiesīgajam ir bijuši vismaz trīs Līgumā noteikto maksājumu termiņu kavējumi, kas kopā pārsniedz vienu Apbūves tiesības maksas aprēķina periodu;

5.2.3.4. Apbūves tiesīgajam ar tiesas lēmumu pasludināta maksātnespēja, tiek apturēta vai pārtraukta tā saimnieciskā darbība, ir uzsākta tiesvedība par tā bankrotu vai tas tiek likvidēts.

* 1. Īpašnieks ar saviem finanšu līdzekļiem nepiedalās Objektam nepieciešamās infrastruktūras (iekšējo ielu un ceļu, laukumu un inženierkomunikāciju) izbūvē IZSOLES OBJEKTA teritorijā.
  2. Ja Apbūves tiesīgais neievēro Līguma 3.punktu vai jebkuru no Līguma 4.1. apakšpunktā noteiktajiem Apbūves tiesīgā pienākumiem vai spēkā esošos normatīvos aktus, Īpašnieks nosūta Apbūves tiesīgajam rakstisku brīdinājumu par konstatēto Līguma noteikumu pārkāpumu, nosakot termiņu tā novēršanai. Gadījumā, ja Apbūves tiesīgais noteiktajā termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos, un tiek uzskatīts, ka Apbūves tiesīgajam nav un nebūs materiālu vai cita rakstura pretenziju pret Īpašnieku.

1. **Līguma grozīšana un strīdu izskatīšanas kārtība**

6.1. Līguma noteikumus var grozīt vai papildināt Līguma darbības laikā tikai Pusēm rakstiski vienojoties un abpusēji parakstot. Visi Līguma grozījumi vai papildinājumi pēc to abpusējas parakstīšanas kļūst par Līguma neatņemamu sastāvdaļu un ir ierakstāmi zemesgrāmatā.

6.2. Ja tiek pieņemti jauni vai grozīti spēkā esošie likumi, Ministru kabineta noteikumi vai citi normatīvie akti, kuri ietekmē Līguma izpildi, Pusēm jāievēro tajos minēto normu nosacījumi, bet nepieciešamības gadījumā Puses noformē attiecīgus grozījumus Līgumā.

* 1. Gadījumā, ja pēc Līguma noslēgšanas stājas spēkā normatīvie akti, kas pieļauj garāku apbūves tiesību termiņu, nekā noteikts šajā Līgumā, var tikt skatīts jautājums par apbūves tiesību līguma termiņa pagarināšanu, izpildot attiecīgajos normatīvajos aktos, Noteikumos un Apbūves tiesības līgumā noteiktās prasības.
  2. Ja Pašvaldības dome ir lēmusi par šī Līguma 4.1.1. un 4.1.2. apakšpunktā minēto termiņa pagarinājumu uz termiņu, kas kopumā nepārsniedz 12 (divpadsmit) mēnešus, ja tas saistīts ar ārējiem, no Apbūves tiesīgā gribas un rīcības neatkarīgiem iemesliem.
  3. Domstarpības par Līguma izpildi un nosacījumiem tiek risinātas sarunu ceļā. Ja vienošanos panākt neizdodas, tad strīds risināms tiesā saskaņā ar normatīvajiem aktiem.

1. **Līguma izbeigšana**
   1. Līgums izbeidzas, ja beidzas Apbūves tiesības termiņš un Puses ir izpildījušas visas Līgumā noteiktās saistības.
   2. Rakstiski vienojoties, Puses Līgumu var izbeigt arī cita iemesla dēļ pirms Līguma 2.2. punktā noteiktā termiņa. Līdz ar Līguma izbeigšanu, izbeidzas Apbūves tiesība.
2. **Nobeiguma noteikumi**
   1. Līgums ir saistošs Pušu tiesību un saistību pārņēmējiem, kam 30 dienu laikā no pārņemšanas dienas Līgums jāpārslēdz vai jānoformē papildus vienošanās pie esošā Līguma.
   2. Lai ierakstītu, pārgrozītu vai dzēstu Apbūves tiesību zemesgrāmatā, Īpašnieks pilnvaro Apbūves tiesīgo iesniegt Zemgales rajona tiesā nostiprinājuma lūgumu Apbūves tiesības ierakstīšanai, pārgrozīšanai vai dzēšanai.
   3. Izdevumus, kas saistīti ar Apbūves tiesības ierakstīšanu, pārgrozīšanu un dzēšanu zemesgrāmatā, sedz Apbūves tiesīgais.
   4. Līguma izbeigšana ir pamats Apbūves tiesības dzēšanai zemesgrāmatā.
   5. Ja Līgums izbeidzas, sākotnējo saistību nomaina norēķināšanās saistība (restitūcija).
   6. Visos jautājumos, kas nav noregulēti Līgumā, Puses vadās no normatīvajiem aktiem.
   7. Puses nav atbildīgas par līgumsaistību neizpildi un tās rezultātā radītajiem zaudējumiem, ja tas noticis nepārvaramas varas apstākļu (dabas stihija, ugunsgrēks, militāras akcijas u.c.) dēļ. Par līgumsaistību izpildes neiespējamību minēto apstākļu dēļ viena Puse rakstveidā informē otru Pusi 3 (trīs) dienu laikā. Neizpildītās saistības jāizpilda, tikko tas kļūst iespējams, vai jāvienojas par Līguma izbeigšanu pirms termiņa.
   8. Puses ir pilnā mērā atbildīgas par savu Līgumā noteikto saistību pienācīgu izpildi, tajā skaitā par personu datu apstrādi un aizsardzību, atbilstoši Latvijas Republikā un Eiropas Savienībā spēkā esošajos normatīvajos aktos un Līgumā noteiktajam. To neizpildīšanas vai nepienācīgas izpildes gadījumā vainīgā Puse atlīdzina otrai Pusei visus nodarītos zaudējumus, kas radušies tās prettiesiskas darbības vai bezdarbības dēļ, Latvijas Republikas normatīvajos aktos un Līgumā noteiktajā kārtībā.
   9. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
   10. Īpašnieka pilnvarotais pārstāvis Līguma izpildes laikā ir Jelgavas valstspilsētas pašvaldības administrācijas Pašvaldības īpašuma pārvaldes vadītāja Sigita Beļaka, tālrunis 63005518, e-pasts: [sigita.belaka@jelgava.lv](mailto:sigita.belaka@jelgava.lv).
   11. Apbūves tiesīgā pilnvarotais pārstāvis Līguma izpildes laikā ir \_\_\_\_\_\_, tālrunis \_\_\_\_, e-pasts: \_\_\_\_\_\_\_\_\_.
   12. Pilnvarotie pārstāvji ir atbildīgi par Līguma izpildes uzraudzīšanu, tai skaitā, par Zemesgabala pieņemšanas - nodošanas aktu noformēšanu, iesniegšanu un parakstīšanu atbilstoši Līguma prasībām, Līguma izpildes laikā konstatēto trūkumu vai neatbilstību akta parakstīšanu un citu ar Līguma izpildes uzraudzību saistīto dokumentu noformēšanu un parakstīšanu.
   13. Par rekvizītu maiņu Puses paziņo viena otrai ne vēlāk kā 10 dienu laikā pēc veiktajām izmaiņām.
   14. Līgums sagatavots uz 5 (piecām) lapām ar diviem pielikumiem un parakstīts trijos eksemplāros ar vienādu juridisku spēku, katrai Pusei pa vienam eksemplāram un viens eksemplārs iesniegšanai Zemgales rajona tiesā.
   15. Līgumam ir šādi pielikumi, kas nav iekļauti Līguma 6.15. punktā norādītajā lapu skaitā:
       1. zemes robežu plāns/skice;
       2. elektrības pieslēguma shēma;
       3. Jelgavas valstspilsētas pašvaldības administrācijas Būvvaldes izziņa “Par nekustamā īpašuma objekta apgrūtinājumiem”.
3. **Pušu rekvizīti un paraksti**

|  |  |
| --- | --- |
| Īpašnieks: | Apbūves tiesīgais: |
|  |  |
| Jelgavas valstspilsētas pašvaldība |  |
| reģ. Nr.90000042516  Lielā iela 11, Jelgava, LV-3001 |  |
| A/S SEB banka  Konts: LV12UNLA0050008206447  kods UNLALV2X |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pašvaldības izpilddirektors |  |